R A T I 0. 47 



neglexerint, quod quidem experientia fuerit probatum et usu commendatum, 

 quum ipsi artem conati sint pro virili parte promovere , augere et exornare. 



Non omnia , quae apud exteras gentes nbvata atque praedicata sunt , nos- 

 tratibus placuisse atque continue in praxin fuisse introducta honori potius 

 equidem quam dedecori duxerim. Natura enim nee est quod quera- 

 mur cautos nos finxit atque prudentes, neque temere excipientes, 

 quaecumque aetas bonorum aeque ac rnalorum ferax protrudit, quae- 

 cumque vanae gloriae nimis studiosi nullo non die enituntur. Quam dixi 

 gentis nostrae indolem, eius expressam adspiciet imaginem, qui artis 

 medico-chirurgicae inter Batavos historiam perlustrarit ; alta mente artis 

 medicae alumnis manebat repositum , non solam artem agi , sed vitam et 

 sanitatem laborautium , quorum sibi cura esset mandata. Neque igitur 

 sibi esse licitum sunt arbitrati, neglecta vel minus religiose procurata civium 

 et civitatis salute, remediis uti nondum ab omni parte probatis et sufful- 

 tis; qua chirurgorum religiosa et anxia cura factum est, ut funestis absti- 

 nuerimus erroribus, qui e nimia festinatione nasci solent artique nostrae 

 maximo sunt detrimento et dedecori. 



Conditionem, in qua chirurgia apud nostrates versetur pensitantibus , 

 esse dixi quo laetaremur ; sed non desunt , ingenue enim dicam quod 

 sentio , quibus doleamus , quae desideramus et exspectamus. In primis 

 impedimentis , quibus chirurgi acri studio properantes retardantur, no- 

 minaverim institutionem clinicam in nostra patria nimis angustis finibus 

 esse circumscriptam ; nosocomia minoris momenti esse et ambitus , quam 

 quae institutioni medicae plane sufficiant. Mutata et emendata institutione 

 clinica opus esse quum peritiores quique concedant, turn vario modo 

 varii conati sunt emendare quod vitiosum, mancum, ineptum esse clama- 

 runt omnes et fuerunt conquesti. Atque velim imo pectore omnes persen- 

 tiscant, quantae haec res sit gravitatis. In institutione clinica nimirum 

 tradenda, disciplinae medico-chirurgicae cardo est positus. Quo maiore 

 exemplorum numero discentis augetur experientia et acuuntur oculi, eo 

 confidentius sperare possumus fore ut artem , quo civium saluti et vitae 

 prospicitur, rite, caute et circumspecte exerceat. Ubi sordet institutio 

 clinica, ibi saluti civium minus bene prospectum et ab hac saltern 

 parte non est provisum, ne quid respublica detrimenti capiat. Om- 



